ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv sv nl id id pl id id ms id id ms ms ms es ms hbs_lat ms ms ms id ms id id id id id ms id ms ms ms id en id ms id ms ms ms ms id id ms ms ms en en en id id id id id en id id jv ms id id it es id id en id ms ms ms ms ms ms
'Familial Chordoma': Tumor Di Tulang Tengkorak dan Tulang Belakang - Hello Doktor
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
'Familial Chordoma': Tumor Di Tulang Tengkorak dan Tulang Belakang
Ditulis oleh Farah Aziz Disemak pada 08/07/2020
Disemak secara perubatan oleh Dr. Amy Kor
Familial Chordoma adalah nama lain bagi kordoma (chordoma) iaitu sejenis tumor jarang yang berkembang di tulang tengkorak dan tulang belakang.
Kordoma boleh dikasifikasikan sebagai sejenis sarkoma. Sarkoma adalah istilah umum untuk sekumpulan kanser yang boleh menjejaskan tulang atau tisu penghubung, iaitu tisu yang menyambung, menyokong dan mengelilingi pelbagai struktur dan organ dalam tubuh. Walaupun kordoma adalah tumor tulang primer, ia juga kadang-kadang diklasifikasikan sebagai tumor sistem saraf pusat apabila berlaku berhampiran pangkal tengkorak.
Menurut Genetic Home Reference, kordoma biasanya berlaku pada dewasa berumur antara 40 hingga 70 tahun. Kira-kira 5 peratus daripada kordoma didiagnosis dalam kalangan kanak-kanak. Dengan alasan yang tidak jelas, lelaki terjejas kira-kira dua kali berbanding wanita.
Tumor ini berlaku akibat daripada sisa-sisa notokord, struktur fleksibel seperti rod yang memberi sokongan kepada embrio yang sedang berkembang. Semasa perkembangan janin, notokord digantikan oleh tulang belakang dan ia akan hilang sebelum bayi dilahirkan. Sel-sel notokord yang tersisa di dalam otak atau tulang belakang mungkin menimbulkan kordoma.
Kordoma boleh berlaku di mana-mana di sepanjang tulang belakang dari pangkal tengkorak hingga hujung tulang (koksiks). Kawasan paling umum bagi kordoma adalah di tulang segi tiga di pangkal tulang belakang (sakrum), koksiks dan klivus, yang merupakan tulang di pangkal tengkorak.
Kordoma boleh menekan saraf di tulang belakang atau otak anda. Ini boleh menyebabkan kesakitan, kebas atau kelemahan. Simptom bergantung kepada tempat dan saiznya.
Simptom kordoma di tengkorak adalah:
Pergerakan mata yang tidak normal
Perubahan suara atau percakapan
Penglihatan berganda (double vision)
Hilang deria dan pergerakan pada wajah
Simptom kordoma di tulang belakang:
Hilang kawalan pembuangan air besar
Benjolan di bahagian bawah belakang
Kebas, sesemut atau lemah di tangan atau kaki
Sakit pada tulang belakang
Masalah mengawal pundi kencing
Simptom kordoma adalah tidak spesifik. Doktor anda boleh melakukan ujian pengimejan untuk melihat lokasi dan saiz tumor. Ini termasuk:
X-ray: Dos radiasi yang rendah digunakan untuk membuat imej otak atau saraf tunjang.
Imbasan CT (computed tomography): X-ray diambil dari beberapa sudut yang berbeza dan disusun untuk membuat gambar terperinci kawasan terjejas.
MRI (pengimejan resonans magnetik): Magnet kuat dan gelombang radio digunakan untuk membuat gambar organ dan struktur lain di dalam tubuh anda.
Dan, biopsi adalah satu-satunya ujian yang boleh mengesahkan anda mempunyai kordoma. Doktor anda akan menggunakan jarum untuk mengambil sampel kecil sel daripada tumor.
Doktor juga boleh melakukan ujian darah, imbasan CT paru-paru, atau imbasan tulang untuk melihat jika tumor telah tersebar.
Rawatan bagi kordoma adalah bergantung kepada faktor umur, kesihatan, saiz tumor dan lokasi tumor.
Selalunya, doktor membuang tumor dengan pembedahan. Mengeluarkan seberapa banyak tumor yang mungkin dan beberapa tisu di sekelilingnya boleh menghalangnya daripada datang kembali.
Kadang-kadang pakar bedah tidak boleh mengeluarkan keseluruhan tumor kerana ia mungkin merosakkan sel yang sihat di otak atau tulang belakang anda.
Hello Health Group tidak menawarkan nasihat perubatan, diagnosis atau rawatan.
Chordoma https://ghr.nlm.nih.gov/condition/chordoma#diagnosis Accessed on Jan 03, 2018.
Chordoma https://rarediseases.org/rare-diseases/chordoma/ Accessed on Jan 03, 2018.
What Is Chordoma? https://www.webmd.com/cancer/what-is-chordoma#1 Accessed on Jan 03, 2018.
10 Makanan Ini Bantu Rendahkan Risiko Kanser, Jom Kita Amalkan!
Kanser Pundi Hempedu Dan Batu Karang Dalam Hempedu, Sama Atau Berbeza?
Ditulis oleh Farah Aziz Disemak pada 08/07/2020
Disemak secara perubatan oleh Dr. Amy Kor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.